Anemḍan ur yelli d isem n tigawt, ur yelli d akmam. Anemḍan ur iyesɛi ara ticreḍt n umḍan d waddad am yismawaen-nniḍen (acku ur ili ara amagrad) ; meḥsub ur yesɛi ara asget d waddad amaruz, ila kan ticreṭ n tewsit (yiwen-yiwet), ila daɣen kra n tecraḍ timazzayin am yimeskanen (sin-nni, sin-nniḍen). Tulmist tagejdant n unemḍan di tmaziɣt dakken yettili-d imettguccel mačči am tutlayin-nniḍen yettili-d amguccel : sin n yirgazen sin d imettguccel, irgazen d amguccel. Tuget n tantaliwin n tmaziɣt reḍlent inemḍanen n taɛrabt (si 3/4 d asawen), anagar kra n tantaliwin am tmacaɣt, tacelḥit akked tumẓabit, ḥerzent uṭṭunen n tmaziɣt .